text: यह लगातार तीसरा दिन है जब पाकिस्तानी सेनाओं ने सीजफायर का उल्लंघन किया और पुंछ और राजौरी दोनों जिलों में अग्रिम चौकियों और गांवों को निशाना बनाया. हालांकि, गोलीबारी के कारण एलओसी पार व्यापार पर किसी तरह का प्रभाव नहीं पड़ा. यह व्यापार पुंछ जिले के चकन दा बाग और बारामूला जिले में उरी सेक्टर के सलामबाद में एक सप्ताह में चार दिन मंगलवार से शुक्रवार के बीच होता है. अधिकारी ने बताया कि दोनों तरफ से दर्जनों ट्रकों की सीमा पार आवाजाही हुई है.